Komisijos nuomonė pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos bendrojoje pozicijoje dėl pasiūlymo Europos parlamento ir Tarybos direktyva nustatanti motorinių transporto priemonių ir jų priekabų, sistemų, sudėtinių dalių ir atskirų techninių mazgų tipo patvirtinimo pagrindus, priėmimą („pagrindų direktyva“) iš dalies keičianti(s) Komisijos pasiūlymą pagal EB sutarties 250 straipsnio 2 dalį /* KOM/2007/0453 galutinis - COD 2003/0153 */





[pic] | EUROPOS BENDRIJŲ KOMISIJA | Briuselis, 20.7.2007 KOM(2007) 453 galutinis 2003/0153 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos bendrojoje pozicijoje dėl pasiūlymo EUROPOS PARLAMENTO IR TARYBOS DIREKTYVA nustatanti motorinių transporto priemonių ir jų priekabų, sistemų, sudėtinių dalių ir atskirų techninių mazgų tipo patvirtinimo pagrindus, priėmimą („pagrindų direktyva“) IŠ DALIES KEIČIANTI(S) KOMISIJOS PASIŪLYMĄpagal EB sutarties 250 straipsnio 2 dalį 2003/0153 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos bendrojoje pozicijoje dėl pasiūlymo EUROPOS PARLAMENTO IR TARYBOS DIREKTYVA nustatanti motorinių transporto priemonių ir jų priekabų, sistemų, sudėtinių dalių ir atskirų techninių mazgų tipo patvirtinimo pagrindus, priėmimą („pagrindų direktyva“) (Tekstas svarbus EEE) 1. Įvadas EB sutarties 251 straipsnio 2 dalies trečios pastraipos c punkte numatoma, kad Komisija turi pateikti nuomonę dėl Europos Parlamento antrojo svarstymo metu pasiūlytų pakeitimų. Toliau pateikiama Komisijos nuomonė dėl Europos Parlamento priimtų 53 pakeitimų. 2. Bendroji informacija Pagal Europos bendrijos steigimo sutarties 251 straipsnyje numatytą bendro sprendimo procedūrą 2003 m. liepos 14 d. Komisija Europos Parlamentui ir Tarybai perdavė pasiūlymą COM(2003) 418 galutinis. Teisinis pasiūlymo pagrindas yra Sutarties 95 straipsnis. Europos ekonomikos ir socialinių reikalų komitetas pateikė nuomonę 2004 m. sausio 28 d.[1] Europos Parlamentas pateikė nuomonę po pirmojo svarstymo 2004 m. vasario 11 d.[2] 2006 m. gruodžio 11 d. Taryba vieningai priėmė bendrąją poziciją laikydamasi Sutarties 251 straipsnio 2 dalies trečios pastraipos nuostatų.[3] Komisija pateikė nuomonę dėl bendrosios pozicijos 2006 m. gruodžio 12 d. Europos Parlamentas pateikė nuomonę po antrojo svarstymo 2007 m. gegužės 10 d. 3. Pasiūlymo tikslas Nuo 1970 m. Pagrindų direktyva 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo yra pagrindinė Europos bendrijos teisinė priemonė, skirta bendrai transporto priemonių rinkai įgyvendinti. Direktyvos pasiūlymas yra Direktyvos 70/156/EEB iš esmės naujos redakcijos pasiūlymas, kuriuo siekiama išplėsti vienintelio Bendrijos tipo patvirtinimo principų taikymą visoms transporto priemonėms. Į jį taip pat įrašytos naujos nuostatos, siekiant palengvinti MVĮ patekimą į vidaus rinką. Be to, pasiūlyme yra teisinio pobūdžio pataisymų, kuriais siekiama kuo veiksmingiau rengti Bendrijos teisės aktus, ir nuostatų, leidžiančių labiau įsigilinti į motorinėms transporto priemonėms taikomų techninių nuostatų atnaujinimo klausimą, atsižvelgiant į teisės aktų kitimą tarptautiniu lygiu. 4. Komisijos nuomonė dėl Europos Parlamento pakeitimų 2007 m. gegužės 10 d. plenarinėje sesijoje Europos Parlamentas priėmė 53 iš 62 pateiktų balsavimui pakeitimų. Visi priimti pakeitimai – institucijų bendradarbiavimo, kurio tikslas – priimti susitarimą per antrąjį svarstymą, rezultatas. Pirmoji pakeitimų grupė susijusi su 31 straipsniu dėl „svarbių dalių“[4]. Pakeitimais siekiama labiau atsižvelgti į atsarginių dalių gamintojų, tiekiančių prekes antrinei rinkai, interesus. Be to, buvo išaiškinti kai kurie šio straipsnio punktai. Dėl antrosios pakeitimų grupės[5] gamintojai, kurie specializuojasi automobilių pritaikymo žmonėms su negalia srityje, galės naudotis supaprastinta tipo patvirtinimo tvarka. Trečia pakeitimų grupė[6] susijusi su teisiniais procedūros, vadinamos „komitologija“ su tikrinimo teise, aspektais, dėl kurių būtina atitinkamų straipsnių tekstą priimti pagal naujausią institucijų naudojamą formuluotę. Ketvirtoji pakeitimų grupė[7] susijusi su aukšto lygio darbo grupės CARS 21 rekomendacijas atitinkančiomis nuorodomis į tarptautines taisykles. Penktoji pakeitimų grupė[8] skirta pataisoms, kurios yra būtinos Bulgarijai ir Rumunijai įstojus į Europos Sąjungą. Šeštoji pakeitimų grupė[9] susijusi su pereinamojo laikotarpio nuostatomis, kuriomis leidžiama tolimojo susisiekimo ir miesto autobusų gamintojams palaipsniui prisitaikyti prie direktyva nustatytos naujos tvarkos nekeliant pavojaus kelių eismo saugumui. Kiti pakeitimai[10] yra redakcinio pobūdžio. Taigi, 6 pakeitimas sukuria sąsają su „Euro 5“ ir „Euro 6“ teisės aktais. 10 pakeitime išaiškinama, kad nėra dalinio pagrindų direktyvos ir Mašinų direktyvos sutapimo. 28 pakeitime išaiškinama, kad techninės elementų, kuriuos apima pagrindų direktyva, pataisos gali būti įgyvendintos EB reglamentu. 31 pakeitimu siekiama atlikti tipo patvirtinimą bet kuriam energijos šaltiniui, naudojamam transporto priemonei varyti. 36 pakeitimu leidžiama geriau nustatyti suaugusiųjų ir vaikų apsaugos sistemų principus. 37 pakeitimo tikslas – suderinti formuluotę su neseniai JT Europos ekonominės komisijos 29 darbo grupės priimta rezoliucija. 11 ir 16 pakeitimai yra patikslinimai. Komisija pritarė visiems 53 pakeitimams. 5. Išvada Atsižvelgdama į EB sutarties 250 straipsnio 2 dalį ir į pirmiau nurodytus pakeitimus, Komisija šiuo dokumentu iš dalies keičia savo pasiūlymą. [1] OL C 108, 2004 4 30, p. 29. [2] OL C 97E, 2004 4 22, p. 370. [3] OL C 64E, 2007 3 20, p. 1. [4] Pakeitimai Nr. 17, 22–24, 32, 46–48, 50 ir 55. [5] Pakeitimai Nr. 7, 12, 33–35, 42 ir 43. [6] Pakeitimai Nr. 2, 8, 13–15, 49, 51–54, 56–62. [7] Pakeitimai Nr. 3, 9 ir 25. [8] Pakeitimai Nr. 38–41. [9] Pakeitimai Nr. 1, 30, 44 ir 45. [10] Pakeitimai Nr. 6, 10, 11, 16, 28, 31, 36 ir 37.